Diari Oficial de la Generalitat Valenciana


Sumari del DOGV 5858, del 26-09-2008 (2008/11652)

RESOLUCIÓ de 16 de setembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Benidorm, realitzada per l'ajuntament del dit municipi a favor de la Generalitat, per a ser destinada a regularitzar la situació jurídica i patrimonial de l'IES Pere Maria Orts i Bosch.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5858

Data del DOGV
:   26-09-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/11542


Data del document
:   16-09-2008

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Benidorm
    * cultura regional
    * propietat immobiliària
    * transmissió de la propietat

RESOLUCIÓ de 16 de setembre de 2008, de la Conselleria d'Economia, Hisenda i Ocupació, per la qual s'accepta la cessió gratuïta d'una parcel·la situada a Benidorm, realitzada per l'ajuntament del dit municipi a favor de la Generalitat, per a ser destinada a regularitzar la situació jurídica i patrimonial de l'IES Pere Maria Orts i Bosch. [2008/11589]  
En l'Inventari General de Béns i Drets de la Generalitat Valenciana amb el codi 03/031/006/000 consta l'institut d'educació secundària Pere Maria Orts i Bosch. L'immoble mencionat figura entre els transferits a la Generalitat Valenciana mitjançant Reial Decret 2093/83, de 28 de juliol, sobre traspàs de funcions i servicis de l'administració de l'Estat a la Comunitat Valenciana en matèria d'educació, no obstant això, no arribà a perfeccionar-se la cessió i l'immoble figura a nom de l'Ajuntament de Benidorm en el Registre de la Propietat.  
A fi de dur a terme la regularització patrimonial de l'immoble, l'Ajuntament de Benidorm, en sessió plenària realitzada el dia 26 de maig de 2008, va acordar la cessió gratuïta a la Generalitat de la parcel·la de la seua propietat, de 15.269 m² de superfície, situada a la partida del Salt de l'Aigua, de la dita població sobre la qual es troba construït l'institut d'educació secundària Pere Maria Orts i Bosch. Tal com consta en l'Inventari de l'Ajuntament l'immoble té caràcter de domini públic.  
A proposta de la Conselleria d'Educació, es van iniciar els tràmits legals oportuns per a l'acceptació de la parcel·la.  
La cessió es realitza amb la finalitat de regularitzar la situació jurídica i patrimonial de l'immoble.  
En conseqüència, basant-se en els articles 37 i 44 de la Llei 14/2003, de 10 d'abril, de Patrimoni de la Generalitat i fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Benidorm de la parcel·la de 15.269 m² de superfície, situada a la partida del Salt de l'Aigua de la dita població sobre la qual es troba construït l'institut d'educació secundària Pere Maria Orts i Bosch, que confronta: nord, resta de la finca matriu, hui terrenys ocupats pel col·legi públic Mestre Gaspar López, vial al mig; sud, terrenys propietat de la mercantil Fedesa SA; est, parcel·la de l'IES Beatriz Fajardo, terrenys de María de los Ángeles Martinez Lluch i Dolores Lluch Fuster; i oest, resta de la finca matriu hui terrenys ocupats pel col·legi públic Gabriel Miró, vial al mig.  
La parcel·la cedida se segrega de la finca de 55.700 m² que consta inscrita en el Registre de la Propietat de Benidorm 2 al tom 948, llibre 462, foli 209, finca 30928, inscripció 1ª.   
Referència cadastral: 6378240XN0097T3789QF.  
L'immoble s'accepta lliures de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Benidorm, s'efectua amb la condició de destinar la parcel·la a la regularització patrimonial de l'immoble, i amb subjecció al que disposa l'article 37 de la Llei 14/2003, de Patrimoni de la Generalitat.   
Tercer  
Regularitzar en l'Inventari General de Béns i Drets de la Generalitat l'immoble amb el codi 03/031/006/000 que es correspon a l'institut d'educació secundària Pere Maria Orts i Bosch, i inscriure's a nom de la Generalitat en el Registre de la Propietat.   
Quart  
Notificar la present resolució a l'ajuntament cedent i procedir a la seua publicació en el Diari Oficial de la Comunitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat.  
València, 16 de setembre de 2008.- El conseller d'Economia, Hisenda i Ocupació i vicepresident segon del Consell: Gerardo Camps Devesa.